Art-kino  
javna ustanova u kulturi   
Krešimirova 2, Rijeka, Hrvatska

Tel.: 051 323 262  
Faks: 051 323 275  
e-mail: ured@art-kino.hr  
OIB: 12254758142  
MB: 2998050  
Transakcijski račun: 2360000-1102348678  
IBAN: HR2423600001102348678  
www.art-kino.org

Klasa: 400-01/24-02/1

Hrabroj.: 2170-1-35-01-24-5

Rijeka, 16. svibnja 2024.

**OBRAZLOŽENJE PRIJEDLOGA PRVIH IZMJENA I DOPUNA FINANCIJSKOG PLANA ZA 2024.GODINU**

Ravnateljica:

Slobodanka Mišković, dipl.soc.

1. **Uvod - Sažetak djelokruga rada proračunskog korisnika**

Art-kino je javna ustanova u kulturi osnovana Odlukom Gradskog vijeća Grada Rijeke 21. prosinca 2012. godine koja zajednicu Rijeke i šire regije upoznaje s vrijednim filmom, obrazuje o filmskoj kulturi i potiče filmsko stvaralaštvo.

U skladu sa Statutom, Art-kino je javna ustanova u kulturi osnovana radi obavljanja audiovizualnih i komplementarnih djelatnosti čija djelatnost obuhvaća: razvitak audiovizualnih i komplementarnih djelatnosti te promicanje audiovizualnog stvaralaštva i kulture, javno prikazivanje audiovizualnih djela, očuvanje vrijednosti nacionalne kinematografije, promicanje suvremenog hrvatskog filmskog stvaralaštva te nasljeđa hrvatske i svjetske filmske baštine na području filmske umjetnosti, zaštitu audiovizualne baštine, uključujući kinotečnu djelatnost, poticanje produkcije audiovizualnih djela, organizaciju domaćih i međunarodnih audiovizualnih programa i manifestacija, razvoj filmske pismenosti kod djece i mladih, proučavanje i kritičko vrednovanje audiovizualnih djelatnosti, organizaciju i provedbu programa stručnog i profesionalnog usavršavanja, kulturno-umjetničke poduke, seminara, radionica, tribina, predavanja, konferencija i stručnih skupova u području kulture i audiovizualnih djelatnosti, iznajmljivanje audiovizualnih djela bez obzira na podlogu na kojoj su fiksirana te na zahtjev, digitalizaciju audiovizualnih djela i drugog gradiva u području kulture, distribuciju audiovizualnih djela, nakladničku djelatnost, nabavu knjižnične građe, osiguranje korištenja i posudbe knjižnične građe te protok informacija, organiziranje i koordiniranje stručnih i znanstvenih istraživanja u području audiovizualnih djelatnosti, aktivnosti i manifestacije usmjerene na povećanje dostupnosti, pristupa i sudjelovanja u kulturi, raznolikosti kulturnog sadržaja te suradnje s organizacijama civilnog društva u području audiovizualnih djelatnosti i kulture, domaću i međunarodnu suradnju na području audiovizualnih djelatnosti i kulture, proizvodnju i prodaju na malo vlastitih i tuđih suvenira, proizvoda i izdanja kojima se promiču kultura i audiovizualne djelatnosti te druge djelatnosti u kulturi sukladno posebnim propisima. Pored navedenih, ustanova može obavljati i druge djelatnosti sukladno posebnim propisima.

Glavna programska djelatnost ustanove odvija se u dvorani *Croatia* te Dječjoj kući, dok je u svrhu proširenja prostora za redovne i medijacijske programe u prosincu 2015. godine otvoreno Mini Art-kino. Programi se odvijaju i na Ljetnom Art-kinu u dvorištu Kapucinskog samostana Gospe Lurdske te na drugim vanjskim lokacijama. U okrilju ustanove djeluje i Specijalna filmska knjižnica, prva te vrste u Hrvatskoj.

Art-kino je programski usmjereno prikazivanju filmskih klasika, suvremenog umjetničkog i eksperimentalnog filma te provođenju specifičnih edukacijskih programa koji imaju za cilj podizanje razine filmske pismenosti i kulture. Ono nije samo mjesto prikazivanja i gledanja filmova, već i rasprave o njima, edukacije, komunikacije i istraživanja. Zasnovano na raznolikosti pristupa mediju filma, kino je svoje djelovanje usmjerilo u četiri glavna pravca: filmski program, rad s djecom i mladima, obrazovne i medijacijske programe te podršku filmskoj produkciji. Time se na jednom mjestu objedinilo prikazivačke, distribucijske i edukacijske funkcije te pružila prilika i drugim dionicima filmskog, kulturnog i obrazovnog sektora u zajedničkom nastojanju cjelovitog razvoja filmske djelatnosti u Rijeci.

Ustanova programsku koncepciju temelji na umjetničkoj značajnosti, svijesti o obrazovnoj ulozi kulturnih institucija, odgovornosti za razvoj cjelovitog kulturnog polja u kojem djeluje te otvorenosti prema potrebama zajednice, a vrijednosti svog djelovanja na umjetničkoj izvrsnosti, otvorenosti, društvenoj odgovornosti, predanosti i integritetu te, naravno, znanju.

1. **Obrazloženje financijskog plana**

Obrazloženje prijedloga prvih izmjena i dopuna financijskog plana za 2023. godinu sastoji se od obrazloženja općeg dijela financijskog plana i obrazloženja posebnog dijela financijskog plana. Obrazloženje općeg dijela financijskog plana sadrži obrazloženje prihoda i rashoda i obrazloženje viška financijskog plana. Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata.

**Opći dio**



Ukupni prihodi Art-kina prvim se izmjenama i dopunama za 2024. godinu planiraju u iznosu 782.372 eura što je za 141.300 eura odnosno 22,04% više od izvornog plana za 2024. godinu.

Ukupni rashodi prvim se izmjenama i dopunama za 2024. godinu planiraju u iznosu 818.972 eura što je povećanje od 150.400 eura odnosno 23,37% u odnosu na izvorni plan za 2024. godinu.

Razlika između planiranih prihoda i rashoda bit će pokrivena viškom sredstava iz prethodnih godina u iznosu 36.600 eura. Višak je ovim izmjenama povećan za 26.600 eura. Ukupni višak prethodnih godina iznosi 53.442 eura i dosad neraspoređeni dio bit će raspoređen narednom odlukom o raspodjeli rezultata poslovanja.

**Račun prihoda i rashoda**

Prihodi Art-kina prvim se izmjenama i dopunama za 2024. godinu planiraju u iznosu od 782.372 eura što je 22,04% više u odnosu na iznos izvornog plana za 2024. godinu. Financijski je plan uravnotežen uključenjem 36.600 eura iz sredstava viška prethodnih godina.

***Prihodi prema ekonomskoj klasifikaciji i izvorima financiranja***

Tablica 1. Prikaz povećanja/smanjenja planiranih prihoda prema ekonomskoj klasifikaciji



Prihode poslovanja čine pomoći iz inozemstva i od subjekata unutar općeg proračuna (63), prihodi za posebne namjene odnosno prihodi po posebnim propisima (65), prihodi od prodaje proizvoda i roba te pruženih usluga (66) te prihodi iz nadležnog proračuna (67).

Na skupini 63 - Pomoći iz inozemstva i od subjekata unutar općeg proračuna planirano je 61.300 eura i odnose se na pomoći Hrvatskog audiovizualnog centra i Primorsko-goranske županije. U odnosu na izvorni plan, prvim izmjenama i dopunama iznos je povećan za 16.300 eura budući da toliko pomoći prema sklopljenim ugovorima treba stići.

Na skupini 65 - Prihodi od upravnih i administrativnih pristojbi, pristojbi po posebnim propisima i naknada planirano je 70.000 eura, što je povećanje od 15.000 eura ili 27,27% u odnosu na izvorni plan. Ovi prihodi se odnose na prihode od prodanih ulaznica (izvor 44 - Prihodi za posebne namjene).

Na skupini 66 - Prihodi od prodaje proizvoda i roba te pruženih usluga i prihodi od donacija planirano je 14.000 eura, što je smanjenje od 1.000 eura. Ove prihode pretežito čine donacije, prvenstveno organizacije Europa Cinemas koja nas prati od osnutka u cilju jačanja cirkulacije i gledanosti europskih audiovizualnih radova te kompetitivnosti europskog audiovizualnog sektora.

Opći prihodi i primici, skupina 67 planirani su u iznosu 637.072 eura što je povećanje od 21,1 % u odnosu na izvorni plan. Do povećanja na Općim prihodima i primicima je došlo zbog povećanja rashoda za zaposlene odnosno povećanja osnovice i koeficijenata uslijed usklađenja Pravilnika o radu Art-kina s Kolektivnim ugovorom za zaposlene u ustanovama kulture Grada Rijeke. Povećanje je također rezultat povećanja materijalnih rashoda, kao i nabave dugotrajne imovine nužne za redovno poslovanje kina.

Tablica 2. – Višak prethodnih godina



Skupina 92 - Rezultat poslovanja odnosi se na sredstva iz viška prethodnih godina. Predlaže se iznos od 36.600 eura što je povećanje za 26.600 eura u odnosu na izvorni plan. Od ukupnog iznosa 7.200 eura je iz izvora 94 - Višak - Prihodi za posebne namjene, a 29.400 eura iz izvora 96 - Višak - Donacije.

Tablica 3. Prikaz povećanja/smanjenja planiranih prihoda prema izvorima financiranja



Osnovni izvori financiranja su opći prihodi i primici, vlastiti prihodi, prihodi za posebne namjene, pomoći i donacije.

Povećanje na izvoru Opći prihodi i primici ranije je obrazloženo.

Vlastiti prihodi predlažu se u iznosu 4.000 eura i odnose se na prihode od održavanja filmskih radionica, najma prostora te suradnji vezanih za održavanje programa.

Prihodi za posebne namjene predlažu se u iznosu 70.000 eura što je 27,7 % više u odnosu na izvorni plan i odnose se na prihode od ulaznica.

Pomoći su u odnosu na izvorni plan veće za 16.300 eura i iznose 61.300 eura koliko je sredstava, do trenutka izrade prijedloga prvih izmjena i dopuna financijskog plana za 2024. godinu, stiglo.

Donacije su ostale nepromijenjene.

***Račun rashoda prema ekonomskoj klasifikaciji, izvorima financiranja i funkcijskoj klasifikaciji***

**Ekonomska klasifikacija**

Tablica 4. Prikaz povećanja/smanjenja planiranih rashoda prema ekonomskoj klasifikaciji



Ukupni su rashodi povećani za 167.900 eura odnosno za 25,79 % u odnosu na izvorni plan i iznose 818.972 eure. Od toga 150.400 eura odnosi se na rashode poslovanja, a 17.500 eura na financijske rashode.

31 – Rashodi za zaposlene planiraju se u iznosu 429.785 eura. Do povećanja od 18,64 % je došlo zbog povećanja rashoda za zaposlene odnosno povećanja osnovice i koeficijenata uslijed usklađenja Pravilnika o radu Art-kina s Kolektivnim ugovorom za zaposlene u ustanovama kulture Grada Rijeke.

32 – Materijalni se rashodi planiraju u iznosu 362.667 eura što je za 82.290 eura odnosno 29,35 % više od izvornog plana. Tu se radi prvenstveno o povećanju rashoda za usluge unutar Redovne djelatnosti ustanove, Programske aktivnosti ustanove i Ljetnog programa.

34 – Financijski rashodi planiraju se u iznosu od 1.620 eura što je u odnosu na izvorni plan povećanje za 600 eura. Pod financijskim rashodima podrazumijevaju se rashodi za bankarske usluge i usluge platnog prometa.

41 – Rashodi za nabavu neproizvedene dugotrajne imovine predlažu se u iznosu 800 eura.

42 – Rashodi za nabavu proizvedene dugotrajne imovine planiraju se u iznosu 24.100 eura što je povećanje za 16.700 eura. Navedeni rashodi odnose se na nabavu opreme i uređaja nužnih za redovno poslovanje Art-kina.

**Rashodi prema izvorima financiranja**

Tablica 5. Prikaz povećanja/smanjenja planiranih rashoda prema izvorima financiranja



Rashodi financirani iz Vlastitih prihoda predlažu se u iznosu 4.000 eura i odnose se na materijalne rashode redovne i programske djelatnosti, što podrazumijeva naknade troškova zaposlenima, rashode za intelektualne usluge, te ostale rashode poslovanja.

Rashodi iz izvora Prihodi za posebne namjene (prihodi od ulaznica) veći su za 15.000 eura odnosno 27,27% u odnosu na izvorni plan i odnose se na rashode vezane za potrebe programa.

Rashodi iz izvora Pomoći namjenski su rashodi. Predlaže se iznos od 61.300 eura što je povećanje od 36,22%. Od ukupnog iznosa, 15.100 eura odnosi se na pomoći iz proračuna JLPRS koji nam nije nadležan odnosno na pomoć Primorsko-goranske županije. Sredstva u iznosu 11.100 eura namijenjena su radu Županijskog filmskog ureda, a ostatak je namijenjen programima Kino kustos, Kultno kino i Kino kino, te Škola u kinu. Ostatak do ukupnog iznosa pomoći po ovom izvoru u iznosu 46.200 sredstva su iz državnog proračuna odnosno sredstva Hrvatskog audiovizualnog centra. Ona su namijenjena odvijanju redovnog godišnjeg programa kina, programa Škola u kinu, filmskim radionicama i festivalu Tobogan u Dječjoj kući.

Rashodi iz izvora Donacije nisu se povećavali.

**Funkcijska klasifikacija:** Na082 Službe kulture planirano je 818.972 eura što je povećanje od 25,79 % odnosno 167.900 eura.

**Račun financiranja**

Art-kino nema stavke primitaka i izdataka.

**Obrazloženje prenesenog viška**

Višak je planiran u iznosu 36.600 eura što je povećanje od 26.600 eura. Na sjednici Upravnog vijeća održanoj 28. ožujka 2024. donesena je Odluka o raspodjeli dijela rezultata gdje je raspoređen dio viška na sljedeći način: 6.000 eura za potrebe rashoda za zaposlene, 20.600 za materijalne rashode, te 10.000 za nabavu dugotrajne imovine.

**Posebni dio**

Posebni dio prvih izmjena i dopuna financijskog plana za 2024. godinu sastoji se od plana rashoda iskazanih po izvorima financiranja i ekonomskoj klasifikaciji raspoređenih u programe koji se sastoje od aktivnosti i djelatnosti. U tablici 6 prikazani su ukupni rashodi prema aktivnostima/ djelatnostima.

Prijedlogom Trećih izmjena i dopuna financijskog plana za 2023. godinu, Art-kino predlaže ukupno planirana godišnja sredstva u iznosu od **818.972,00** **eura** u odnosu na godišnji planirani iznos u visini od **651.072,00** **eura** što predstavlja ukupno povećanje od **167.900,00 eura** ili povećanje za 25,8 % **.**

Tablica 6. Posebni dio – Sredstva predložena prvim izmjenama i dopunama financijskog plana za 2024. godinu za realizaciju programske djelatnosti Art-kina



**Aktivnost: Stručno, administrativno i tehničko osoblje** – Planirana su sredstva u visini 429.785 eura, što je povećanje za 18,64 % u odnosu na godišnji plan. Do povećanja je došlo uslijed usklađivanja plaća (povećanje osnovice za obračun plaće, rast koeficijenata) i drugih materijalnih prava zaposlenih (uskrsnica) na temelju kolektivnih pregovora i Zaključka Gradonačelnika od 18. ožujka 2024. godine.

Sredstva se odnose na rashode za zaposlene: isplata plaća, doprinosa na plaće i ostale rashode za zaposlene. U Ustanovi je trenutno zaposleno 17 djelatnika. Organizacijska struktura ustanove može se podijeliti u tri neformalne jedinice: opći poslovi (administracija, računovodstvo i pravni poslovi), program ustanove (osmišljavanje i provedba programa i promidžbeni poslovi) i tehnika (tehnički, domarski i pomoćni poslovi).

**Aktivnost: Redovna djelatnost ustanove** – Planirana su sredstva u visini od 185.317 eura što je povećanje za38.800 eura ili 26,48 %u odnosu na godišnji plan. Do povećanja na stavkama Redovne djelatnosti došlo je uslijed inflacijskih pritisaka, rasta cijena niza usluga, potrebe privođenja svrsi novog skladišnog prostora te novih obveza i troškova vezanih za Dječju kuću (tekuće održavanje dvorane).

Koncem 2023. godine u kinu Dječje kuće počela je provedba projekta *Krenimo od 0!* namijenjena djeci uzrasta od 0 do 7 godina koja se prvi put susreću s kinom. To je novi projekt Art-kina pokrenut u sklopu inicijative *Collaborate to Innovate* mreže europskih nezavisnih kina Europa Cinemas kojim koordinira splitsko Kino Mediteran, a u njemu pored Art-kina sudjeluju i Kinematografi Dubrovnik, javna ustanova u kulturi Grada Dubrovnika. Cilj je projekta razvoj nove publike te njihove edukacije od najranije dobi budući da su u programskom fokusu obitelji s djecom do sedam godina, sa željom da što veći broj naših najmanjih sugrađana doživi lijep i poticajan prvi susret s velikom platnom i bogatom riznicom kvalitetnih filmova za najmanje uzraste. Projekt traje do kraja lipnja ove godine.

Dodatno, zbog povećanja dolazi i zbog novog projekta Kvarnerske filmske komisije *REEL* koji je sufinanciran na temelju programa prekogranične suradnje Interreg Italija-Hrvatska 2021.-2027. Uz Art-kino/Kvarnersku filmsku komisiju, partneri u projektu su Istarska kulturna agencija (Istarska filmska komisija), Kinematografi Dubrovnik, Comune di Venezia te Comune di Rimini te Apuglia Film Commission kao glavni partner. Glavne aktivnosti Art-kina sadržane u projektu bit će osmišljavanje i promocija filmske turističke rute u Rijeci i Primorsko-goranskoj županiji; pokretanje i promocija poziva za snimanje kratkometražnih filmova te premijera nastalih filmova u Art-kinu u sklopu postojećeg programa Komisije *Kvarner u kratkom*; redizajn web stranice Kvarnerske filmske komisije te usustavljivanje baze filmskih profesionalaca; organizacija edukacije za jedinice lokalne uprave i samouprave u županiji s ciljem jačanja suradnje filmskih produkcija s javnim tijelima te organizacija obrazovnih aktivnosti za usavršavanje ljudskih resursa u AV sektoru te za otvaranje prostora za učenje i rad mladih u AV sektoru.

**Programske aktivnosti ustanove**; – Planirana su sredstva u visini od 159.370 eura što je povećanje za 44.090 eura odnosno za 38,25% u odnosu na godišnji plan. Povećanje je rezultat povećanih programskih aktivnosti Art-kina vezanih uz Dječju kuću te, sukladno rastu aktivnosti, rasta programskih troškova, kao i provedbe ranije spomenutih projekata *Krenimo od 0!* i projekta *REEL*.

Art-kino je jedino mjesto u Rijeci i regiji čiji se program temelji na kontinuiranom prikazivanju domaće i svjetske filmske baštine te domaćeg i europskog nezavisnog filma. Raznolikost programa postižemo i zahvaljujući brojnim suradnjama s najvažnijim hrvatskim filmskim festivalima, veleposlanstvima, institutima u kulturi, obrazovnim institucijama i udrugama.

Razvoj filmske kulture u velikoj se mjeri oslanja i na njezino nasljeđe. Stoga ćemo publici osigurati pristupačnost filmskih naslova koji daju presjek određenih filmskih razdoblja i stilova, kako kroz opuse pojedinih tako i kroz cikluse čitavih grupa autora. Filmovi od posebnog povijesnog značaja i umjetničke vrijednosti, retrospektive posvećene pojedinim autorima, glumcima, žanrovima, temama i filmskim pravcima predstavljaju neiscrpan izvor umjetničkog, društvenog i povijesnog znanja i inspiracije, govore o prošlosti, propituju sadašnjost i oblikuju budućnost te čine važnu sastavnicu našeg kulturnog identiteta. Zbog navedenih razloga, sustavno prikazivanje svjetske i hrvatske audiovizualne baštine naše je temeljno programsko nastojanje.

Planirani programi: Kino kustos, Kultno kino, Kino klasik, Šifra: Rubeša, Lukas Nola, Werner Herzog: Konkvistador bespotrebnog, Ludio ludius: Sergej Paradžanov, Éric Rohmer, Sidney Lumet, Marlon Brando i drugi.

Premijerna prikazivanja lokalnih i domaćih filmova doprinose gledanosti i javnoj vidljivosti domaćeg filma te izgradnji gledateljskog doživljaja. Pored lokalnih i domaćih, premijerno ćemo prikazivati i regionalne i europske filmove. Širenjem prikazivačkog prostora i promocijom lokalnih filmova nastojat ćemo doprinijeti jačanju filmskog stvaralaštva u Rijeci i o njoj. Dosad su održane premijere filmova: *Slatka Simona* (I. Mirković), *Pamtim samo sretne dane* (N. Marasović), *Obalno šetalište* (S. Mirošničenko), *Sav taj pank* (S. Simojlović), *Zbudi me* (M. Šantić) i *Tijelo* (P. Seliškar).

Ciklusi nacionalnih kinematografija važan su segment naše programske slagalice jer omogućuju našoj publici upoznavanje sa značajnim europskim i svjetskim kinematografijama, autorima i naslovima koji ne ulaze u redovitu filmsku distribuciju. Ovogodišnji održani i planirani ciklusi: Dani slovenskog filma, Mjesec frankofonije, Ciklus poljskog filma, Ciklus češkog filma, Ciklus korejskog filma, Tjedan japanskog filma itd.

Bitan su segment našeg programa i obrazovni i medijacijski programi te Specijalna filmska knjižnica, koji se organiziraju kako bismo nastavili dijalog o filmu i nakon prikazivanja te proširili razumijevanje filmske umjetnosti izvan platna. Različite radionice, tribine, okrugli stolovi, razgovori povodom ciklusa ili pak razgovori s filmskim autorima, kritičarima i teoretičarima, predstavljanja knjiga i časopisa doprinose vidljivosti i živosti programa te produbljivanju znanja o filmskoj umjetnosti ili pak o aktualnim društvenim pitanjima čime potvrđujemo našu javnu ulogu.

Nastavit ćemo raditi na razvoju filmske pismenosti i kulture kod djece i mladih što predstavlja jednu od ključnih programskih odrednica ustanove, a ovi se programi većinom provode u Dječjoj kući koja predstavlja jedno od najvažnijih nasljeđa projekta *Rijeka 2020 - Europska prijestolnica kulture*. Dječja kućajenamijenjena aktivnom uključivanju djece u kulturne sadržaje, stoga njezina djelatnost obuhvaća filmski program otvoren za javnost (*Obiteljski program*), filmski program namijenjen organiziranim posjetima dječjih vrtića i nižih razreda osnovnih škola u sklopu dugogodišnjeg programa Art-kina *Škola u kinu* te programe u suradnji s drugim institucijama i udrugama. Kako kinodvorana Dječje kuće može primiti manje gledatelja od glavne dvorane Art-kina (75 sjedećih mjesta u Dječjoj kući u odnosu na 315 mjesta u dvorani Art-kino Croatia), a imajući u vidu činjenicu da novootvoreni prostor Dječje kuće izaziva povećani interes vrtića i škola za programe u tom objektu, očekujemo da će se morati dodatno povećati broj projekcija u Dječjoj kući, uz zadržavanje programa za starije uzraste u Croatiji što znači povećan broj radnih sati za tehničko osoblje te programske suradnike. Pritom, tu su i ostale aktivnosti planirane za Dječju kuću koje će povećati opseg poslova u ovom segmentu. Riječ je o radioničkim i drugim aktivnostima za djecu vezanim uz filmsku kulturu, kao i edukacijskim programima namijenjenima nastavnicima na polju medijske kulture koji će, vjerujemo, također pronaći svoje mjesto i interes na novoj lokaciji.

Art-kino također provodi i program Filmske komisije. Naime, Kvarnerska filmska komisija regionalni je filmski ured, osnovan 2016. godine unutar javne ustanove Art-kino, uz podršku i poticaj Hrvatskog audiovizualnog centra, Primorsko-goranske županije i Grada Rijeke. Kvarnerska filmska komisija pruža administrativnu, logističku, obrazovnu i stručnu podršku za domaću i stranu audiovizualnu produkciju. Pored temeljne zadaće, nastavit ćemo s programima *Kvarner u kratkom* i *Kvarnerskim filmskim susretima*. U okviru Filmske komisije provodi se i projekt *REEL*.

**Aktivnost: Ljetni program** **–** Prvim izmjenama i dopunama nije planirano niti povećanje niti smanjenje izvornog plana.

**Aktivnost: Nabava opreme** – Planirana su sredstva u visini od 24.500 eura što je povećanje za 17.500 eura odnosno 250 % godišnjeg plana. Do povećanja na aktivnosti Nabava opreme došlo je uslijed novih potreba vezanih za redovno odvijanje poslovanja kina te potrebe zamjene platna u Dječjoj kući, kao i nabave ostale dotrajale audiovizualne opreme.